钦定古今图书集成/历象汇编/庶征典/第180卷 > 北齐
## 钦定古今图书集成/历象汇编/庶征典/第180卷 > 北齐

### 文宣帝天保八年大蝗

按《北齐书文宣帝本纪》：天保八年，“自夏至九月，河北
六州、河南十二州、畿内八郡大蝗。是月飞至京师，蔽
日，声如风雨。甲辰，诏今年遭蝗之处免租。”

按：《隋书五行志》：天保八年，河北六州、河南十二州蝗，
畿人皆祭之。帝问魏尹丞崔叔瓒曰：“何故虫？”叔瓒对
曰：“《五行志》云：‘土功不时，则蝗虫为灾’。今外筑长城，内
修三台，故致灾也。”帝大怒，殴其颊，擢其发，溷中物，涂
其头，役者不止。九年，山东又蝗。十年，幽州大蝗。《洪范
五行传》曰：“刑罚暴虐，贪饕不厌，兴师动众，辄修城邑，
而失众心，则虫为灾。”是时帝用刑暴虐，劳役不止之
应也。

《天保九年》，大蝗。

按：《北齐书文宣本纪》：“九年四月，山东大蝗，差夫役捕
而坑之。”